Rudbāržu muiža

Rudbāržu muiža bija muiža, kas atradās tagadējā Rudbāržu pagasta teritorijā. Pie muižas kungu mājas atrodas ainavu parks ar dīķi. Saglabājusies interjeru apdare un svētku zālē divi marmora kamīni. Varoņu zālē izveidots ozolkoka parketa raksts.

 Vēsture 
Muižas kungu māja vēlā ampīra stilā celta 1835. gadā pēc baroneses Teas fon Friksas pasūtījuma. Pārbūvēta 1882.—1883. gadā franču neorenesanses stilā. 1905. gada revolūcijas laikā pili nodedzināja, bet 1908. gadā atjaunoja arhitekta Leo Reinīra vadībā.

Latvijas brīvības cīņu laikā 1919. gada janvāra beigās un februārī muižā uzturējās Oskara Kalpaka bataljons, šeit 3. martā sākās pretuzbrukums lieliniekiem. 1938. gadā pili pārbūvēja un ierīkoja karavīru atpūtas namu, Otrā pasaules kara laikā — vācu karavīru hospitāli, pēc kara — meža darbinieku skolu, 1962. gadā — Rudbāržu skolu.

2018. gada martā nepietiekamā skolēnu skaita dēļ slēdza Oskara Kalpaka Rudbāržu sākumskolu. Uz skolas telpām pārcēlās Jaunsardzes un informācijas centra Kurzemes novada struktūrvienība.Uz slēgtās Rudbāržu sākumskolas telpām pārcelsies Kurzemes jaunsargi lsm.lv 2018. gada 9. martā

2023. gadā pieņēma lēmumu sākt Rudbāržu muižas atjaunošanas un pārbūvi 13 miljonu eiro apjomā. Plānoja, ka ēkā 2026. gada septembrī no Kandavas pārcelsies militāras ievirzes pulkveža Oskara Kalpaka profesionālā vidusskola.Rudbāržu muižas renovācija kadetu skolas iekārtošanai kavējas; pārbūvei paredz 13 miljonus eiro lsm.lv 2023. gada 3. novembrī

2025. gada martā Aizsardzības ministrija paziņoja, ka Rudbāržos kadetu skolu neveidos – muižas pielāgošana esot par dārgu, tāpēc meklēs citu vietu Kurzemē.Rudbāržos tomēr neveidos kadetu skolu – meklēs citu vietu Kurzemē; būs vēl viena skola Latgalē lsm.lv 2025. gada 4. martā

 Atsauces 

Kategorija:Muižas Latvijā
Kategorija:Rudbāržu pagasts